ה**וואלטה אספניה 2019** הוא המהדורה ה-76 של הוואלטה אספניה, המרוץ השלישי בחשיבותו בעולם, אחרי הטור דה פראנס והג'ירו ד'איטליה וביחד איתם הוא אחד משלושת המרוצים המכונים גרנד טורס. המרוץ התחיל ב-24 באוגוסט עם נגד השעון לקבוצות בטורבייחה, ספרד, והסתיים ב-15 בספטמבר, בקטע מישורי שהסתיים במדריד. המרוץ עבר גם באנדורה וצרפת במהלכו, וכלל בסך הכל כ-3,290.7 קילומטרים. במרוץ ניצח פרימוז' רוגליץ' (יומבו–ויסמה) הסלובני בזמן של 83:07.14 שעות, כשהוא מקדים את אלחנדרו ולוורדה (מוביסטאר) ב-2:33 דקות ואת טאדיי פוגאצ'אר הסלובני (יו. איי. אי. אמירטס) ב-2:55 דקות.

רוגליץ' הפך לסלובני הראשון שמנצח גרנד טור עם ניצחונו בוואלטה, וגם פוגאצ'אר שסיים שלישי הוא מסלובניה. רוגליץ' ניצח גם את קטגוריית הנקודות במרוץ, כשפוגאצ'אר ניצח גם את קטגוריית הרוכב הצעיר והיה הרוכב הכי פורה מבחינת ניצחונות במרוץ, כשהוא מנצח את קטעים 9, 13 ו-20. זופרה בושאר (AG2R La Mondiale) ניצח את קטגוריית ההרים, כשמיגל אנחל לופס שסיים רביעי את המרוץ, נבחר לרוכב האגרסיבי ביותר. המרוץ אורגן על ידי חברת ASO, שהיא גם המארגנת של הטור דה פראנס ומרוצים בכירים נוספים.

קבוצות
------

במרוץ משתתפות 22 קבוצות, שמתוכן 18 הוא מדרג הוורלד טור הבכיר וארבע מדרג הפרו קונטיננטל, שהוזמנו למרוץ על ידי החברה המארגנת של המרוץ, ASO.

### קבוצות World Tour

* AG2R La Mondiale (צרפתצרפת צרפת)
* אסטנה (קזחסטןקזחסטן קזחסטן)
* בחריין מרידה, (בחרייןבחריין בחריין)
* CCC (פוליןפולין פולין)
* בורה–הנסגרוהה, (גרמניהגרמניה גרמניה)
* דיימנשן דאטה, (דרום אפריקהדרום אפריקה דרום אפריקה)
* EF Education First-Drapac, (ארצות הבריתארצות הברית ארצות הברית)
* Groupama–FDJ, צרפתצרפת צרפת)
* יומבו–ויסמה, (הולנדהולנד הולנד)
* לוטו–סודאל, (בלגיהבלגיה בלגיה)
* מיצ'לטון - סקוט, (אוסטרליהאוסטרליה אוסטרליה)
* מוביסטאר, (ספרדספרד ספרד)
* דקונינק קוויק-סטפ, (בלגיהבלגיה בלגיה)
* אינאוס, (בריטניהבריטניה בריטניה)
* סאנווב, (גרמניהגרמניה גרמניה)
* טרק-סגפרדו, (ארצות הבריתארצות הברית ארצות הברית)
* יו. איי. אי. אמירטס, (איחוד האמירויות הערביותאיחוד האמירויות הערביות איחוד האמירויות הערביות)

### קבוצות קונטיננטל-פרו

* קאחה–רוראל, (ספרדספרד ספרד)
* אוסקדי–מוריאס, (ספרדספרד ספרד)
* קופידיס, (צרפתצרפת צרפת)
* בורגוס–BH (ספרדספרד ספרד)

רוכבים בולטים
-------------

### דירוג כללי

סיימון ייטס, מנצח המרוץ ב-2018, החליט לא להגן על תוארו כמנצח המרוץ לאחר שהשתתף בג'ירו ד'איטליה 2019 וטור דה פראנס 2019. מי שכן השתתפו הם פרימוז' רוגליץ' וסטייבן קראוסווייק מיומבו–ויסמה, שישמשו כמובילי קבוצתם. קראוסווייק הגיע לוואלטה אחרי מקום שלישי בטור דה פראנס, ורוגליץ' הגיע לוואלטה אחרי מקום שלישי בג'ירו ד'איטליה. אלחנדרו ולוורדה ונאירו קינטנה, שהשתתפו גם הם בטור דה פראנס, הובילו את קבוצת מוביסטאר. ריגוברטו אוראן הוביל את EF Education First, כשמנצח המרוץ ב-2015, פאביו ארו, הוביל את יו. איי. אי. אמירטס, ביחד עם טאדיי פוגאצ'אר שעורך את הופעת הבכורה שלו בגרנד טור. מיגל אנחל לופס (אסטנה), רפא מייקה (בורה–הנסגרוהה)ו ווט פולס (אינאוס) הובילו את קבוצותיהם.

### ספרינטרים

פרננדו גאביריה (יו. איי. אי. אמירטס) שימש כספרינטר של קבוצתו, כשסם בנט שימש כספרינטר של בורה–הנסגרוהה, פאביו יאקובסן שימש כספרינטר של דקונינק קוויק-סטפ, מארק סארו שימש כספרינטר של Groupama–FDJ ופיל באוהאוס שימש כספרינטר של בחריין מרידה. עוד ספרינטרים שהתחרו במרוץ: ג'ון דגנקולב ואדוארד טונס (טרק - סגפרדו), חואן סבסטיאן מולאנו (יו. איי. אי. אמירטס), סימון סז'נוק (CCC) יון אברסטורי (קאחה–רוראל), מקסימיליאנו ריצ'זה (דקונינק קוויק-סטפ), לוקה מזגץ (מיצ'לטון - סקוט) וקלמו ונטוריני (AG2R La Mondiale).

### רוכבים בולטים אחרים

עוד רוכבים בולטים שהשתתפו במרוץ הם: תומאס דה חנט (לוטו–סודאל), שעם השתתפותו בוואלטה היה לרוכב היחיד בעונת 2019 שהתחרה בכל שלושת הגרנד טורס. פייר לאטור (AG2R La Mondiale), עומאר פראיילה, יון איזאגירה ולואיס לאון סאנצ'ס (אסטנה). דילן טונס (בחריין מרידה), דווידה פורמולו (בורה–הנסגרוהה), פיליפ ז'ילבר וזדנק שטיבר (דקונינק קוויק-סטפ), סרחיו היגיטה, דניאל פיליפה מרטינז, יו קארת'י וטיג'יי ואן גארדרן (EF Education First), אסטבן צ'אבס (מיצ'לטון - סקוט), אדוואלד בואסון האגן (דיימנשן דאטה), טוני מרטין (יומבו–ויסמה), סרחיו הנאו (יו. איי. אי. אמירטס), חסוס הראדה (קופידיס) ויאקוב פוגלסן (אסטנה).

קטעי המרוץ
----------

רשימת הקטעים במרוץ| קטע | תאריך | מסלול | מרחק | סוג | מנצח הקטע | מוביל בדרוג הכללי | מוביל בקטגוריית הנקודות | מוביל בקטגוריית ההרים | מוביל בקטגוריית הרוכב הצעיר |
| --- | --- | --- | --- | --- | --- | --- | --- | --- | --- |
| 1 | 24 באוגוסט | טורבייחה | 13.4 ק"מ |  | קטע קבוצתי נגד השעון | קזחסטןקזחסטן אסטנה | קולומביהקולומביה מיגל אנחל לופס (אסטנה) | – | – | קולומביהקולומביה מיגל אנחל לופס (אסטנה) |
| 2 | 25 באוגוסט | בנידורם–קאלפה | 199.6 ק"מ |  | קטע גבעי | קולומביהקולומביה נאירו קינטנה (מוביסטאר) | אירלנדאירלנד ניקולס רוש (סאנווב) | קולומביהקולומביה נאירו קינטנה (מוביסטאר) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 3 | 26 באוגוסט | איבי–אליקנטה | 188 ק"מ |  | קטע מישורי | אירלנדאירלנד סם בנט (בורה–הנסגרוהה) | אירלנדאירלנד ניקולס רוש (סאנווב) | קולומביהקולומביה נאירו קינטנה (מוביסטאר) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 4 | 27 באוגוסט | קוירה - אל פויג | 175.5 ק"מ |  | קטע מישורי | הולנדהולנד פאביו יאקובסן (דקונינק קוויק-סטפ) | אירלנדאירלנד ניקולס רוש (סאנווב) | אירלנדאירלנד סם בנט (בורה–הנסגרוהה) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 5 | 28 באוגוסט | ל'אלינה - סיירה דה חאוולמברה | 170.5 ק"מ |  | קטע גבעי | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) | אירלנדאירלנד סם בנט (בורה–הנסגרוהה) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 6 | 29 באוגוסט | מורה דה רוביילוס - ארס דל מאסטרט | 170.7 ק"מ |  | קטע גבעי | ספרדספרד חסוס הראדה (קופידיס | בלגיהבלגיה דילן טונס (בחריין מרידה) | אירלנדאירלנד סם בנט (בורה–הנסגרוהה) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 7 | 30 באוגוסט | אונדה - מאס דה לה קוסטה | 182.3 ק"מ |  | קטע הררי | ספרדספרד אלחנדרו ולוורדה (מוביסטאר) | קולומביהקולומביה מיגל אנחל לופס (אסטנה) | קולומביהקולומביה נאירו קינטנה (מוביסטאר) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 8 | 31 באוגוסט | ואלס–איגואלדה | 166.9 ק"מ |  | קטע גבעי | גרמניהגרמניה ניקיאס ארנדט (סאנווב) | צרפתצרפת ניקולה אדה (קופידיס) | קולומביהקולומביה נאירו קינטנה (מוביסטאר) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 9 | 1 בספטמבר | אנדורה דה ולה - אנקאם | 94.4 ק"מ |  | קטע הררי | סלובניהסלובניה טאדיי פוגאצ'אר (יו. איי. אי. אמירטס) | קולומביהקולומביה נאירו קינטנה (מוביסטאר) | קולומביהקולומביה נאירו קינטנה (מוביסטאר) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 2 בספטמבר | *יום מנוחה* |
| 10 | 3 בספטמבר | ז'וראנסו - פו | 36.2 ק"מ |  | מרוץ אישי נגד השעון | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 11 | 4 בספטמבר | סנט פאליס – אורדקס | 180 ק"מ |  | קטע גבעי | ספרדספרד מיקל איטוריה (אוסקדי–מוריאס) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 12 | 5 בספטמבר | מסלול נווארה - בילבאו | 171.4 ק"מ |  | קטע גבעי | בלגיהבלגיה פיליפ ז'ילבר (דקונינק קוויק-סטפ) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | ספרדספרד אנחל מדראסו (בורגוס–BH) | קולומביהקולומביה מיגל אנחל לופס (אסטנה) |
| 13 | 6 בספטמבר | בילבאו–לוס מצ'וקוס | 166.4 ק"מ |  | קטע הררי | סלובניהסלובניה טאדיי פוגאצ'אר (יו. איי. אי. אמירטס) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | ספרדספרד אנחל מדראסו (בורגוס–BH) | סלובניהסלובניה טאדיי פוגאצ'אר (יו. איי. אי. אמירטס) |
| 14 | 7 בספטמבר | סן ויסנטה דה לה בארקרה–אוביידו | 188 ק"מ |  | קטע מישורי | אירלנדאירלנד סם בנט (דקונינק קוויק-סטפ) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | ספרדספרד אנחל מדראסו (בורגוס–BH) | סלובניהסלובניה טאדיי פוגאצ'אר (יו. איי. אי. אמירטס) |
| 15 | 8 בספטמבר | טינאו–סנטואריו דל אסבו | 154.4 ק"מ |  | קטע הררי | ארצות הבריתארצות הברית ספ קוס (יומבו–ויסמה) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | ספרדספרד אנחל מדראסו (בורגוס–BH) | סלובניהסלובניה טאדיי פוגאצ'אר (יו. איי. אי. אמירטס) |
| 16 | 9 בספטמבר | פראוויה–לה קובייה | 144.4 ק"מ |  | קטע הררי | דנמרקדנמרק יאקוב פוגלסן (אסטנה) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | צרפתצרפת ג'ופרי בושאר (AG2R La Mondiale) | סלובניהסלובניה טאדיי פוגאצ'אר (יו. איי. אי. אמירטס) |
| 10 בספטמבר | *יום מנוחה* |
| 17 | 11 בספטמבר | ארנדה דה דוארו - גוואדלחרה | 219.6 ק"מ |  | קטע מישורי | בלגיהבלגיה פיליפ ז'ילבר (דקונינק קוויק-סטפ) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | צרפתצרפת ג'ופרי בושאר (AG2R La Mondiale) | סלובניהסלובניה טאדיי פוגאצ'אר (יו. איי. אי. אמירטס) |
| 18 | 12 בספטמבר | קולמנאר וייחו–בסריל דה לה סיירה | 177.5 ק"מ |  | קטע הררי | קולומביהקולומביה סרחיו היגיטה (EF Pro Cycling) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | צרפתצרפת ג'ופרי בושאר (AG2R La Mondiale) | קולומביהקולומביה מיגל אנחל לופס (אסטנה) |
| 19 | 13 בספטמבר | אווילה - טולדו | 162.5 ק"מ |  | קטע מישורי | צרפתצרפת רמי קבנייה (דקונינק קוויק-סטפ) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | צרפתצרפת ג'ופרי בושאר (AG2R La Mondiale) | קולומביהקולומביה מיגל אנחל לופס (אסטנה) |
| 20 | 14 בספטמבר | ארנס דה סן פדרו - פלטפורמה דה גרדוס | 190.4 ק"מ |  | קטע הררי | סלובניהסלובניה טאדיי פוגאצ'אר (יו. איי. אי. אמירטס) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | צרפתצרפת ג'ופרי בושאר (AG2R La Mondiale) | סלובניהסלובניה טאדיי פוגאצ'אר (יו. איי. אי. אמירטס) |
| 21 | 15 בספטמבר | פואנבלדרה - מדריד | 106 ק"מ |  | קטע מישורי | הולנדהולנד פאביו יאקובסן (דקונינק קוויק-סטפ) | סלובניהסלובניה פרימוז' רוגליץ' (יומבו–ויסמה) | סלובניהסלובניה פרימוז' רוגליץ' (יומבו–ויסמה) | צרפתצרפת ג'ופרי בושאר (AG2R La Mondiale) | סלובניהסלובניה טאדיי פוגאצ'אר (יו. איי. אי. אמירטס) |

סקירת המרוץ
-----------

קבוצת בחריין מרידה במהלך הקטע הראשון של המרוץ, נגד השעון לקבוצות
המרוץ החל ב-24 באוגוסט, עם נגד השעון לקבוצות בטורבייחה, בו ניצחה אסטנה הקזחית. כשמיגל אנחל לופס, רוכב אסטנה, תופס את ההובלה במרוץ, לאחר שחצה את הקו ראשון מתוך בני קבוצתו, לופס גם הוביל את קטגוריית הרוכב הצעיר. אסטנה הקדימה את דקונינק קוויק-סטפ במקום השני ואת סאנווב במקום השלישי. יומבו–ויסמה, שנחשבה לפייבוריטית לקראת הקטע, סבלה מהתרסקות בה התרסקו כמה מרוכביה, ובעקבות כך סיימה במקום ה-18 מתוך 22 קבוצות. הקטע בו התרסקו כמה מרוכביה של יומבו–ויסמה נחשב לקטע בעייתי, וגם כמה מרוכביה של יו. איי. אי. אמירטס התרסקו בו, ובעקבות כך סיימה הקבוצה במקום הלפני האחרון את הקטע.

הקטע ה-2 של המרוץ כלל 199.6 קילומטרים, מבנידורם לקאלפה, הקטע כלל תוואי גבעי עם שלוש עליות מדורגות. לאחר שבקטע הראשון של המרוץ לא חולקו נקודות לקטגוריית ההרים, בקטע הזה כן חולקו בשל שלוש העליות המדורגות ואנחל מדראסו (בורגוס–BH) עבר להוביל את הקטגוריה לאחר שלקח את מרבית הנקודות בשתי העליות הראשונות של הקטע, לאחר שהיה חלק מקבוצת הבריחה של הקטע. בתום העלייה האחרונה של הקטע, ה"אלטו דה פויג יורנקה", התנתקה דבוקה של שישה רוכבים מהדבוקה המרכזית, פאביו ארו (יו. איי. אי. אמירטס), נאירו קינטנה (מוביסטאר), מיקל נייבה (מיצ'לטון - סקוט), ריגוברטו אוראן (EF Education First), ניקולס רוש (סאנווב), ופרימוז' רוגליץ' (יומבו–ויסמה). השישה הגדילו את הפער שלהם מהדבוקה המרכזית, אך 3 קילומטרים לסיום התקיף קינטנה ותפס פער על יריביו, עליו שמר עד הסיום וניצח את הקטע, כשהוא מקדים את שאר ארבעת הרוכבים שהיו איתו ב-5 שניות, כשרוש מסיים שני ורוגליץ' מסיים שלישי, כשנייבה מסיים 8 שניות אחרי. הדבוקה המרכזית עם שאר רוכבי הדירוג הכללי, הגיעה 37 שניות אחרי קינטנה, כשסרחיו היגיטה מוביל אותה במקום השביעי, מיגל אנחל לופס היה חלק מהקבוצה הזו. בעקבות כך עבר ניקולס רוש להוביל את המרוץ, 2 שניות על קינטנה ו-8 שניות על אוראן. כשלופס יורד למקום החמישי, 33 שניות מרוש.

הקטע ה-3 של המרוץ היה קטע גבעי שהתאים לספרינטרים, וההזדמנות הראשונה שלהם במרוץ, 188 קילומטרים מאיבי לאליקנטה. במהלך השלב הגדיל אנחל מאדרצו, מוביל קטגוריית ההרים, את כמות הנקודות שלו בקטגוריה ל-14. את הקטע ניצח סם בנט (בורה–הנסגרוהה), מקדים את אדוארד טונס (טרק - סגפרדו) ואת לוקה מזגץ (מיצ'לטון - סקוט). גם הקטע ה-4 במרוץ התאים למאיצים, 175.5 קילומטרים מקוירה לאל פויג. פאביו יאקובסן (דקונינק קוויק-סטפ) ניצח את השלב, מקדים את סם בנט ואת פרננדו גאביריה (יו. איי. אי. אמירטס). במהלך הקטע, הגדיל אנחל מאדרצו הגדיל את כמות הנקודות שלו בקטגוריית ההרים ל-15.

הקטע ה-5 של המרוץ התחיל בל'אלינה והסתיים ב-סיירה דה חאוולמברה, כ-170.7 קילומטרים, והיה הקטע הראשון שהסתיים בעלייה, כשהסתיים בעלייה אובסרואטוריו אסטרופיצ'יו דה חאוולמברה. במהלך הקטע יצאה קבוצת בריחה של שלושה רוכבים, אנחל מאדרסו ויסטה בול (בורגוס–BH) וחוסה הראדה (קופידיס). הקבוצה הגיעה לפער שבשיאו הגיע למעלה מ-11 דקות מהפלוטון, והבטיחה מעשית את הניצחון בקטע. אף על פי שמדראצו התקשה בעלייה והתפרק מספר פעמים משאר קבוצת הבריחה, הוא הצליח לחזור ולבסוף ניצח את הקטע, 10 שניות מבול ו-22 שניות מהראדה. מיגל אנחל לופס חצה את קו הסיום במקום הרביעי, בסך הכל 47 שניות אחרי מדראסו. אלחנדרו ולוורדה (מוביסטאר) ורוגליץ' חצו ביחד את קו הסיום, במקומות החמישי והשישי בהתאמה, 59 שניות אחרי מדראסו. טאדיי פוגאצ'אר סיים שביעי, 1:29 דקות אחרי מדראסו, כשקינטנה מסיים במקום ה-8, 1:41 דקות פער ממדראסו. רוש חצה את קו הסיום במקום ה-14, 2:17 דקות ממדראסו. בעקבות כך עבר לופס להוביל את המרוץ, בפער של 14 שניות מרוגליץ' ו-23 שניות מקינטנה. בקטגוריית הנקודות, מדראסו עבר להוביל עם 33 נקודות. במהלך הקטע פרש גרגור מילברגר (בורה–הנסגרוהה).

הקטע ה-6 של המרוץ היה באורך של 198.5 קילומטרים לעלייה בארס דל מסטרס. במהלך הקטע יצאה קבוצת בריחה שכללה את דויד דה לה קרוז (אינאוס), שהיה ממוקם במקום הכי טוב מתוך קבוצת הבריחה, במקום ה-23, 4:35 דקות מלופס המוביל. עוד רוכב שהיה בבריחה הוא דילן טונס (בחריין מרידה), שדורג במקום ה-25, 4:43 מלופס. הקבוצה שרדה עד הסיום כשאחד מרוכביה, חסוס הראדה (קופידיס) מנצח, כשטונס במקום השני אחריו, 7 שניות פער. דה לה קרוז סיים את הקטע במקום ה-9, 50 שניות מהראדה. דבוקת הדירוג הכללי 5:45 דקות אחר הראדה, כשפייר לאטור מוביל אותה במקום ה-12. פוגאצ'אר סיים במקום ה-11, 5:42 דקות מהראדה, והרוויח 2 שניות. לאחר תום השלב עבר טונס להוביל את המרוץ, כשהוא מוביל ב-38 שניות על דה לה קרוז ודקה שלמה על לופס. במהלך הקטע פרשו רוש, ויקטור דה לה פרטה (CCC), ריגוברטו אוראן ויו קארת'י (EF Education First) לאחר שהתרסקו ונפצעו.

הקטע ה-7 של המרוץ כלל 183.2 קילומטרים מאונדה לעלייה במאס דה לה קוסטה. בקטע ניצח אלחנדרו ולוורדה, כשרוגליץ' שני באותו הזמן, ולופס וקינטנה חוצים את קו הסיום במקומות ה-3 וה-4 בהתאמה, 6 שניות אחרי ולוורדה. רפא מייקה סיים את הקטע במקום ה-5, 42 שניות אחרי ולוורדה. פוגאצ'אר ופאביו ארו סיימו ביחד, 51 שניות אחרי ולוורדה. דילן טונס, מוביל המרוץ, התפרק כשנשארו יותר מ-26 ק"מ וסיים בסופו של דבר במקום ה-42 את הקטע, 9:46 דקות פער מולוורדה. בעקבות כך חזר מיגל אנחל לופס להוביל את המרוץ, 6 שניות פער על רוגליץ' במקום השני ו-16 על ולוורדה במקום השלישי, כשקינטנה רביעי בפער של 27 שניות, אך חזר להוביל את קטגורית הנקודות על חשבונו של סם בנט. מייקה סגר את החמישייה הראשונה, 1:38 דקות פער מולוורדה. במהלך הקטע פרש טיג'יי ואן גארדרן, כשדווידה פורמולו פרש לפני תחילת הקטע.

הקטע ה-8 של המרוץ כלל 166.9 קילומטרים, מואלס לאיגואלדה. בתחילת הקטע יצאה קבוצת בריחה גדולה שכללה את ניקולה אדה (קופידיס), שדורג במקום ה-16 הכללי, 6:24 דקות מלופס. גם דילן טונס, שעכשיו מדורג במקום ה-18, 8:44 דקות מלופס, היה בקבוצת הבריחה. בקטע ניצח ניקיאס ארנדט (סאנווב), כשהוא הקדים בספרינט מקבוצת הבריחה את אלכס אראנבורו (קאחה–רוראל) וטוש ואן דר סאנדה (לוטו–סודאל). הפלוטון הגיע כ-9:24 דקות אחרי, כשהוא מוביל בידי קבוצת אסטנה. בעקבות כך שוב פעם השתנתה תמונת הדירוג הכללי, כשאדה עבר להוביל את המרוץ, 2:21 דקות מטונס שעבר למקום השני, ו-3:01 דקות מלופס שירד למקום השלישי.

הקטע ה-9 במרוץ כלל 94.4 ק"מ, והיה קטע הכביש (לא כולל נגד שעון) הקצר ביותר במרוץ. הוא התחיל באנדורה דה ולה והסתיים באינקאם, הקטע כלל לא פחות מחמש עליות מדורגות, כשהעלייה השנייה של המרוץ, "מעבר גאליניה", הייתה בקטגוריית HC, הקשה ביותר. לקראת סוף הקטע חברו קינטנה ופוגאצ'אר לבן קבוצתו של קינטנה, מארק סולר. פוגאצ'אר התקיף את שניהם כשנשארו 2.4 קילומטרים לסיום והחזיק את הפער שלו עד לסיום, כשהוא מנצח את הקטע ומקדים ב-23 שניות את קינטנה ו-48 שניות את ולוורדה ורוגליץ', שסיימו במקומות ה-3 וה-4 בהתאמה. מיגל אנחל לופס, סיים את הקטע במקום ה-8 לאחר שכלל הנראה התרסק בדרך. ניקולה אדה סיים את הקטע במקום ה-28, 6:06 מפוגאצ'אר. בעקבות כך עבר קינטנה להוביל את המרוץ, כשהוא מוביל ב-6 שניות על רוגליץ' ו-17 על לופס, כשוולורדה רביעי בפער של 20 שניות ופוגאצ'אר סוגר את החמישייה הראשונה בפער של 1:42 דקות. במהלך הקטע פרש פיל באוהאוס (בחריין מרידה).

למחרת (10 בספטמבר), הרוכבים נכנסו ליום המנוחה הראשון של המרוץ. הם חזרו מיום המנוחה ב-2 בספטמבר, לקטע נגד השעון האישי היחיד במרוץ, 36.2 ק"מ מז'וראנסו לפו. בקטע ניצח פרימוז' רוגליץ', מקדים את פטריק בווין ב-25 שניות ואת רמי קבנייה ב-27 שניות. קינטנה סיים את הקטע במקום ה-27, 3:06 נקודות מרוגליץ'. פוגאצ'אר סיים את הקטע במקום ה-11, 1:29 דקות מרוגליץ', כשולוורדה ולופס מסיימים במקום ה-13 וה-14 בהתאמה, בפער של 1:38 ו-2:00 דקות מרוגליץ'. רוגליץ' אף עקף את לופס פיזית על המסלול. בעקבות כך עבר רוגליץ' להוביל את המרוץ, 1:52 דקות מולוורדה במקום השני ו-2:11 מלופס שסיים שלישי. קינטנה ירד עד למקום הרביעי, 3:00 דקות מרוגליץ', כשפוגאצ'אר סוגר את החמישייה הראשונה, 3:05 דקות פער מרוגליץ'. רוגליץ' גם עקף את קינטנה בקטגוריית הנקודות, כשרוגליץ' עם 89, לעומת 70 של קינטנה.

הקטע ה-11 של המרוץ כלל 180 קילומטרים, מסנט פאליס לאורדקס, הוא כלל ארבע עליות מדורגות והיה בתוואי גבעי. בתחילת הקטע יצאה קבוצת בריחה גדולה ששרדה עד הסיום. יותר מ-24 קילומטרים לסיום התקיף מיקל איטוריה (אוסקדי–מוריאס) ותפס פער שבשיאו הגיע ללמעלה מדקה שלמה על שאר קבוצת הבריחה. למרות שחלק מהרוכבים בקבוצת הבריחה הצליחו בהמשך להוריד משמעותית את הפער מאיטוריה, הם לא הצליחו לתפוס אותו, כשהוא ניצח את הקטע, מקדים ב-6 שניות את ג'ונתן לאסטרה (קאחה–רוראל) ואת לאוסון קראדוק (EF Education First). גם הקטע ה-12 של המרוץ היה בתוואי גבעי, 171.4 קילומטרים מסירקיטו דה נאברה לבילבאו. גם השלב היה שייך לקבוצת הבריחה, לאחר שפיליפ ז'ילבר ניצח את הקטע, מקדים בשלוש שניות את הספרדים אלכס אראנבורו ופרננדו בארצלו (קאחה–רוראל). לפני תחילת הקטע פרש בנג'מין תומא (Groupama–FDJ).

הקטע ה-13 של המרוץ כלל 166.4 קילומטרים, מבילבאו ללוס מוצ'אצ'וס. הקטע היה אחד מהקטעים הררים במרוץ, עם לא פחות משבע עליות מדורגות, כשהעלייה האחרונה בסיום היא בקטגוריית HC, הקשה ביותר. במהלך הקטע צימק ג'ופרי בושאר את הפער ממדראסו את הפער ל-2 נקודות בלבד בקטגוריית ההרים, כשמדראסו עם 32 ובושאר עם 30. בקטע עצמו השיג פוגאצ'אר את הניצחון השני שלו בקטע, לאחר שגבר על רוגליץ' בסיום כששניהם מסיימים ביחד. במקום השלישי סיים פייר לאטור, לאחר שנתפס במהלך העלייה האחרונה. ולוורדה, קינטנה, ומייקה סיימו ביחד עם לאטור במקומות ה-4, 5, ו-6, כשהארבעה חוצים את קו הסיום 27 שניות אחרי פוגאצ'אר. מיגל אנחל לופס סיים את הקטע במקום ה-7, 1:01 דקות אחרי פוגאצ'אר. בעקבות כך השתנתה תמונת הדירוג הכללי, שהפער של רוגליץ' מולוורדה במקום השני גדל ל-2:25 דקות, ופוגאצ'אר עלה למקום השלישי, 3:01 דקות מרוגליץ'. לופס ירד למקום הרביעי, בפער של 3:18 דקות מרוגליץ' ואיבד לראשונה במרוץ את ההובלה בקטגוריית הרוכב הצעיר לפוגאצ'אר. קינטנה ירד למקום החמישי, 3:33 דקות מרוגליץ' והפער שלו מרוגליץ' גם בקטגוריית הנקודות גדל. לפני תחילת הקטע פרש פאביו ארו.

הקטע ה-14 של המרוץ כלל 188 קילומטרים, מסן ויסנטה דה לה בארקרה לאוביידו, בתוואי גבעי וההזדמנות השלישית בסך הכל של המאיצים במרוץ. התרסקות גדולה בסיום בה היו מעורבים רוכבי הדירוג הכללי, לא מנעה מסם בנט להשיג את הניצחון השני שלו במרוץ, מקדים את מקסימיליאנו ריצ'זה (דקונינק קוויק-סטפ) ואת טוש ואן דר סאנדה. הקטע ה-15 של המרוץ היה בתוואי הררי, כ-154.4 קילומטרים מטינאו לסנטואריו דל אקדו. הקטע כלל כארבע עליות מדורגות בקטגוריה 1, כולל העלייה האחרונה בסיום. בקטע ניצח ספ קוס (יומבו–ויסמה) ששרד מקבוצת הבריחה המוקדמת, מקדים את רובן גריירו (קטושה–אלפסין) השני ב-39 שניות ואת טאו גייגן הארט (אינאוס) ב-40 שניות. בזירת הדירוג הכללי, רוגליץ' המשיך להרוויח עוד זמן ולהיראות טוב, כשהוא מסיים לצד ולוורדה, 2:14 דקות אחרי קוס, במקומות ה-8 וה-9 בהתאמה. לופס ופוגאצ'אר סיימו במקומות ה-11 וה-12 בהתאמה, 2:15 דקות. בעוד קינטנה ממשיך לאבד זמן, כשסיים במקום ה-17 בקטע, 3:50 דקות אחרי קוס. בעקבות כך הגדיל רוגליץ' את הפער שלו מפוגאצ'אר במקום השלישי ל-3:42 דקות, לופס במקום הרביעי ל-3:59 דקות וקינטנה במקום החמישי ל-5:09 דקות. לפני תחילת הקטע פרש דומינגוס גונזאלבש (קאחה–רוראל).

הקטע ה-15 של המרוץ התחיל מפראוויה והסתיים בעלייה לאלטו דה לה קובילה, כ-144.4 קילומטרים. המרוץ כלל שלוש עליות מדורגות, שכולן בקטגוריה 1, כולל העלייה האחרונה בקטע. בקטע ניצח יאקוב פוגלסן (אסטנה) שהשיג את הניצחון הראשון שלו בקטע בגרנד טור, מקדים את טאו גייגן הארט ב-22 שניות ואת בן קבוצתו לואיס לאון סאנצ'ס ב-40 שניות, שלושתם מקבוצת הבריחה המוקדמת של הקטע. בקבוצת הבריחה נמנה גם ג'ופרי בושאר ואנחל מדראסו, שנלחמו ביניהם על ההובלה בקטגוריית ההרים. בעלייה הראשונה ב-"פוארטו דה סן לורנצו", גבר בושאר על מדראסו ולקח את מרבית הנקודות, כשמדראסו מסיים שני. גם בעלייה השנייה של הקטע, ה"אלטו דה לה קוברטוריה", בושאר סיים ראשון, כשמדראסו סיים שני. בעקבות כך עבר בושאר להוביל את הקטגוריה עם 50 נקודות, כשמדראסו שני עם 44. פוגאצ'אר, לופס, ורוגליץ' סיימו במקומות ה-14, 15 וה-16 בהתאמה, 5:58 דקות מפוגלסן, כשמי שסיימו לפניהם הם רוכבים מקבוצת הבריחה. ולוורדה סיים במקום ה-18, 6:21 דקות מפוגלסן, בעוד גם בן קבוצתו, קינטנה, המשיך להפסיד זמן, כשסיים 8:32 דקות מפוגלסן. בעקבות כך הגדיל רוגליץ' את הפער שלו מולוורדה במקום השני ל-2:48 דקות, כשאת הפער שלו מקינטנה שירד למקום השישי הוא הגדיל עד לכדי 7:43 דקות. קינטנה כאמור נעקף על ידי רפא מייקה וירד למקום השישי, כשמייקה בפער של 7:40 דקות מרוגליץ'. במהלך הקטע פרשו בריאן ואן גוטהם (לוטו–סודאל) וג'ספר הנסן (קופידיס). לפני תחילת הקטע פרשו לוקה מזגץ ופטריק בווין. לאחר הקטע הרוכבים נכנסו למחרת ליום המנוחה השני של המרוץ.

הקטע ה-17 של המרוץ היה הקטע הארוך ביותר במרוץ, לאחר שכלל 219.6 קילומטרים מאראנדה דה דוארו לגוודלחרה. הקטע לא כלל עליות והיה בתוואי מישורי, אך למרות זאת הקטע היה מאתגר, לאחר שרוחות צד חזקות פיצלו את הפלוטון בשלב מוקדם של הקטע. קבוצה גדולה מקדימה של רוכבים, כוללת את קינטנה, ברחה לשאר הפלוטון ותפסה פער של למעלה מחמש דקות על שאר הדבוקות במרוץ. את הקטע ניצח פיליפ ז'ילבר, כשהוא מקדים את סם בנט ואת רמי קבנייה. קינטנה סיים את הקטע במקום ה-14, עשר שניות מז'ילבר, בעוד חמשת המובילים בדירוג הכללי מסיימים במקומות 28–32, 5:29 דקות מז'ילבר. בעקבות כך תמונת הדירוג הכללי השתנתה שוב, כשקינטנה חזר למקום השני, בפער של 2:24 מרוגליץ', כשהוא מוריד את ולוורדה למקום השלישי, פוגאצ'אר לרביעי, לופס לחמישי ומייקה לשישי. לפני תחילת הקטע פרש חסוס הראדה.

הקטע ה-18 של המרוץ כלל 178.2 ק"מ מקולמנאר וייחו עד לבסריל דה לה סיירה. המרוץ כלל כארבע עליות מדורגות, כולן בקטגוריית 1. בתחילת הקטע יצאה קבוצת בריחה שכללה את בושאר, שלקח במהלך הקטע עוד נקודות לקטגוריית הנקודות, הגדיל את כמות הנקודות שלו ל-77 והבטיח מעשית את הניצחון בקטע. יותר מ-50 ק"מ לפני הסיום התקיף סרחיו היגיטה, בעוד שאר קבוצת הבריחה כבר נתפסה ככל שהקטע הלך והתקרב לסיומו, היגיטה המשיך להוביל לבד ולבסוף ניצח את הקטע, 15 שניות אחר רוגליץ', ולוורדה ומייקה במקומות 2, 3 ו-5 בהתאמה, כשלופס חמישי בפער של 17 שניות מהיגיטה. פוגאצ'אר וקינטנה, שהתקשו בעלייה האחרונה של הקטע, ה"פוארטו דה קובוס", סיימו 1:16 דקות אחר היגיטה, במקומות 9 ו-8 בהתאמה. בעקבות כך חלף ולוורדה על פני קינטנה והחזיר לעצמו את המקום השני, כשלופס חוזר להוביל את קטגוריית הרוכב הצעיר על חשבונו של פוגאצ'אר, שירד למקום החמישי הכללי. במהלך הקטע פרש אמנואל גברגזהבייר (דיימנשן דאטה) שלפני פרישתו מוקם במקום ה-20 הכללי. עוד רוכב שפרש במהלך הקטע היה ואסיל קיריינקה מאינאוס.

הקטע ה-19 של המרוץ כלל 162 קילומטרים מאבילה לטולדו. במהלך הקטע התרסק מוביל המרוץ, רוגליץ', למרות זאת, קבוצת מוביסטאר רכבה בכוונה בקצב גבוה בקדמת המרוץ, במטרה למנוע ממנו לחזור, ובכך עברה על החוקים הלא כתובים של המרוץ. בסופו של דבר הצליח רוגליץ' בסיוע של בני קבוצתו לחזור לפלוטון. את הקטע ניצח רמי קבנייה, לאחר שהיה חלק מקבוצת הבריחה המוקדמת של הקטע והתקיף אותה כשנשארו יותר מ-24 קילומטרים לסיום. הוא הקדים את סם בנט ואת פיליפ ז'ילבר ב-5 שניות. במהלך הקטע פרש טוני מרטין לאחר שהתרסק ונפצע, וגם מרקו מארקטו (יו. איי. אי. אמירטס).

הקטע ה-20 של המרוץ היה הקטע הלפני אחרון במרוץ והקטע האחרון למאבקי הדירוג הכללי וגם הקטע ההררי האחרון, הוא כלל 190.4 ק"מ מארנס דה סן פדרו לעלייה בפלטפורמה דה חרדוס. לאחר שקבוצת הבריחה נתפסה על ידי דבוקת הדירוג הכללי, התקיף טאדיי פוגאצ'אר 28 קילומטרים לסיום, אף אחד משאר רוכבי הדירוג הכללי עקב אחריו, והוא פתח פער גדול עליהם, עליו שמר עד הסוף וניצח את הקטע, כשהוא הופך לרוכב הכי פורה מבחינת ניצחונות בקטעים עם שלושה כאלו, אחרי הניצחונות בקטעים 9 ו-13. פוגאצ'אר הקדים את ולוורדה ומייקה שסיימו במקומות ה-2 וה-3 בהתאמה ב-1:32 דקות, ואת רוגליץ' במקום הרביעי ב-1:41 דקות. קינטנה סיים את הקטע במקום השמיני, 1:56 דקות מפוגאצ'אר, כשלופס מסיים במקום ה-11, 2:12 דקות מפוגאצ'אר. בעקבות כך פוגאצ'אר עלה בחזרה למקום השלישי על חשבונו של קינטנה, 2:55 מרוגליץ', כשולוורדה נשאר במקום השני בפער של 2:33 דקות וקינטנה כאמור רביעי, 3:46. מיגל אנחל לופס ירד למקום החמישי הכללי, 4:48 דקות מרוגליץ' וגם איבד את ההובלה בקטגוריית הרוכב הצעיר לטאדיי פוגאצ'אר. לפני תחילת הקטע פרש ז'מפי דרוקר (בורה–הנסגרוהה).

הקטע ה-21 של המרוץ היה קטעו האחרון של המרוץ, קטע ממלכתי שלא מתקיימים בו מאבקי הדירוג הכללי והמוביל בעצם כבר מוכתר כמנצח המרוץ במהלכו של הקטע. הקטע כלל 106 קילומטרים מפואנלברדה למדריד. בקטע השיג פאביו יאקובסן את הניצחון השני שלו בקטע במרוץ, מקדים את סם בנט ואת סימון סז'נוק (CCC).

בתום הקטע הסתיים המרוץ והוכתרו המנצחים. פרימוז' רוגליץ' ניצח את הוואלטה אספניה 2019, מקדים את אלחנדרו ולוורדה ב-2:33 ואת טאדיי פוגאצ'אר ב-2:55 דקות. רוגליץ' גם ניצח את קטגוריית הנקודות במרוץ עם 155 כאלו, כשג'ופרי בושאר מנצח את קטגוריית ההרים עם 76 נקודות וטאדיי פוגאצ'אר מנצח גם את קטגוריית הרוכב הצעיר במרוץ.

תוצאות
------

### דירוג כללי

|
|  |
מקומות 1–30| **מקום** | **רוכב** | **קבוצה** | **זמן** |
| 1 | סלובניהסלובניה פרימוז' רוגליץ' | יומבו–ויסמה | 83:07:14 שעות |
| 2 | ספרדספרד אלחנדרו ולוורדה | מוביסטאר | 2:33+ |
| 3 | סלובניהסלובניה טאדיי פוגאצ'אר | יו. איי. אי. אמירטס | 2:55+ |
| 4 | קולומביהקולומביה נאירו קינטנה | מוביסטאר | 3:46+ |
| 5 | קולומביהקולומביה מיגל אנחל לופס | אסטנה | 4:48+ |
| 6 | פוליןפולין רפא מייקה | בורה–הנסגרוהה | 7:33+ |
| 7 | הולנדהולנד ווילקו קלדרמן | סאנווב | 10:04+ |
| 8 | נורווגיהנורווגיה קארל פרדריק האגן | לוטו–סודאל | 12:54+ |
| 9 | ספרדספרד מארק סולר | מוביסטאר | 22:27+ |
| 10 | ספרדספרד מיקל נייבה | מיצ'לטון - סקוט | 22:34+ |
| 11 | בריטניהבריטניה ג'יימס נוקס | דקונינק קוויק-סטפ | 22:55+ |
| 12 | בלגיהבלגיה דילן טונס | בחריין מרידה | 24:06+ |
| 13 | דנמרקדנמרק יאקוב פוגלסן | אסטנה | 26:49+ |
| 14 | קולומביהקולומביה סרחיו היגיטה | EF Education First | 32:17+ |
| 15 | אוסטריהאוסטריה הרמן פרנסטיינר | בחריין מרידה | 33:40+ |
| 16 | ספרדספרד יון איזאגירה | אסטנה | 42:00+ |
| 17 | פורטוגלפורטוגל רובן גריירו | קטושה–אלפסין | 42:05+ |
| 18 | צרפתצרפת ניקולה אדה | קופידיס | 46:24+ |
| 19 | קולומביהקולומביה אסטבן צ'אבס | מיצ'לטון - סקוט | 53:03+ |
| 20 | בריטניהבריטניה טאו גייגן הארט | קבוצת אינאוס | 1:04:21+ |
| 21 | שווייץשווייץ קיליאן פרנקיני | Groupama–FDJ | 1:11:42+ |
| 22 | ספרדספרד אוסקר רודריגז | אוסקדי–מוריאס | 1:13:14+ |
| 23 | ספרדספרד לואיס לאון סאנצ'ס | אסטנה | 1:17:09+ |
| 24 | צרפתצרפת פרנסואה בידאר | AG2R La Mondiale | 1:25:44+ |
| 25 | אוסטרליהאוסטרליה בן או'קונור | דיימנשן דאטה | 1:25:53+ |
| 26 | הולנדהולנד מרתיין תוסבלד | סאנווב | 1:27:32+ |
| 27 | הולנדהולנד רוברט חסינק | יומבו–ויסמה | 1:29:07+ |
| 28 | ארצות הבריתארצות הברית פטר סטטינה | טרק - סגפרדו | 1:35:25+ |
| 29 | ארצות הבריתארצות הברית ספ קוס | יומבו–ויסמה | 1:35:33+ |
| 30 | ספרדספרד חוסה חואקין רוחאס | מוביסטאר | 1:44:02+ |

### קטגוריית הנקודות

|
|  |
מקומות 1–10| **מקום** | **רוכב** | **קבוצה** | **נקודות** |
| 1 | סלובניהסלובניה פרימוז' רוגליץ' | יומבו–ויסמה | 155 |
| 2 | סלובניהסלובניה טאדיי פוגאצ'אר | יו. איי. אי. אמירטס | 136 |
| 3 | אירלנדאירלנד סם בנט | בורה–הנסגרוהה | 134 |
| 4 | ספרדספרד אלחנדרו ולוורדה | מוביסטאר | 132 |
| 5 | קולומביהקולומביה נאירו קינטנה | מוביסטאר | 100 |
| 6 | קולומביהקולומביה מיגל אנחל לופס | אסטנה | 76 |
| 7 | בלגיהבלגיה פיליפ ז'ילבר | דקונינק קוויק-סטפ | 73 |
| 8 | בלגיהבלגיה דילן טונס | בחריין מרידה | 69 |
| 9 | בלגיהבלגיה טוש ואן דר סאנדה | לוטו–סודאל | 63 |
| 10 | קולומביהקולומביה סרחיו היגיטה | EF Education First | 62 |

### קטגוריית ההרים

|  |  |  |  |
| --- | --- | --- | --- |
| **מקום** | **רוכב** | **קבוצה** | **נקודות** |
| 1 | צרפתצרפת ג'ופרי בושאר | AG2R La Mondiale | 76 |
| 2 | ספרדספרד אנחל מדראסו | בורגוס–BH | 44 |
| 3 | ספרדספרד סרחיו סמיטייר | אוסקדי–מוריאס | 42 |
| 4 | סלובניהסלובניה טאדיי פוגאצ'אר | יו. איי. אי. אמירטס | 38 |
| 5 | בריטניהבריטניה טאו גייגן הארט | אינאוס | 35 |
| 6 | הולנדהולנד ווט פולס | אינאוס | 31 |
| 7 | ספרדספרד אלחנדרו ולוורדה | מוביסטאר | 29 |
| 8 | קולומביהקולומביה סרחיו הנאו | יו. איי. אי. אמירטס | 27 |
| 9 | דנמרקדנמרק יאקוב פוגלסן | אסטנה | 24 |
| 10 | ספרדספרד מיקל ביזקארה | אוסקדי–מוריאס | 22 |

### קטגוריית הרוכב הצעיר

|  |  |  |  |
| --- | --- | --- | --- |
| **מקום** | **רוכב** | **קבוצה** | **זמן** |
| 1 | סלובניהסלובניה טאדיי פוגאצ'אר | יו. איי. אי. אמירטס | 83:10:09 שעות |
| 2 | קולומביהקולומביה מיגל אנחל לופס | אסטנה | 1:53+ |
| 3 | בריטניהבריטניה ג'יימס נוקס | דקונינק קוויק-סטפ | 20:00+ |
| 4 | קולומביהקולומביה סרחיו היגיטה | EF Education First | 29:22+ |
| 5 | פורטוגלפורטוגל רובן גריירו | קטושה–אלפסין | 39:10+ |
| 6 | בריטניהבריטניה טאו גייגן הארט | קבוצת אינאוס | 1:01:26+ |
| 7 | שווייץשווייץ קיליאן פרנקיני | Groupama–FDJ | 1:08:47+ |
| 8 | ספרדספרד אוסקר רודריגז | אוסקדי–מוריאס | 1:10:19+ |
| 9 | אוסטרליהאוסטרליה בן או'קונור | דיימנשן דאטה | 1:22:58+ |
| 10 | ארצות הבריתארצות הברית ספ קוס | יומבו–ויסמה | 1:32:38+ |

### קטגוריית הקבוצות

#### מקומות 1-5

|  |  |  |
| --- | --- | --- |
| **מקום** | **קבוצה** | **זמן** |
| 1 | ספרדספרד מוביסטאר | 248:26:24 שעות |
| 2 | קזחסטןקזחסטן אסטנה | 51:38+ |
| 3 | הולנדהולנד יומבו–ויסמה | 2:03:42+ |
| 4 | אוסטרליהאוסטרליה מיצ'לטון - סקוט | 2:26:47+ |
| 5 | צרפתצרפת AG2R La Mondiale | 3:14:09+ |

ראו גם
------

* ג'ירו ד'איטליה 2019
* טור דה פראנס 2019

קישורים חיצוניים
----------------

ויקישיתוף מדיה וקבצים בנושא **וואלטה אספניה 2019** בוויקישיתוף
* 

* אתר האינטרנט הרשמי של וואלטה אספניה 2019
* וואלטה אספניה 2019, ברשת החברתית פייסבוק

* וואלטה אספניה 2019, ברשת החברתית אקס (טוויטר)

הערות שוליים
------------

1. ↑  הרוכב הצעיר המצטיין עד גיל 25
2. ↑  חלקים ניכרים לקראת סופו של הקטע לא שודרו עקב מזג אוויר קשה שכלל גשמים רבים